***„Клуб на пенсионера”*** е социална услуга в общността, насочена към създаване на оптимални условия за пълноценно ангажиране и осмисляне свободното време на възрастните хора. Потребители на услугата са хора в пенсионна възраст, живеещи на територията на Община Видин. Основният акцент в дейността на Клубовете е гарантиране равноправно положение и преодоляване на социалната изолация на възрастните хора, чрез създаване на условия за интегриране в обществото, оказване на помощ в общуването и поддържането на социални контакти, подкрепа, консултиране, информиране, културно - масови прояви, чествания и други. Дейността на социалната услуга, предоставяна в общността е насочена към възрастните хора в надтрудоспособна възраст, които имат необходимости от съдействие за пълноценно ежедневие и обезпечаване на оптимални условия за достоен живот. В пенсионерските клубове се организират занимания по интереси и подкрепа на хоби, екскурзии, честване на различни национални, религиозни, лични празници и изяви; провеждат се беседи с разнообразна тематика, различни игри, гледане на телевизия, четене на преса и други културни дейности в атмосфера на взаимно уважение. Позитивното взаимоотношение без оглед на пол, етническа и религиозна принадлежност е целенасочено за създаване на добър микроклимат; уважение и разбиране към личността и изграждане на чувство, че всеки е потребен и значим в живота и общността.

Доставчик на услугата е Община Видин чрез *ОП „Социални дейности”* – второстепенен разпоредител с общинския бюджет.

На територията на Община Видин активно функционират и се администрират ***15*** ***„Клуб на пенсионера” :***

* ***„Белия Дунав” – гр. Видин, ул.”Г. С. Раковски” № 13***
* ***„Златна есен” - гр. Видин, ул.”Г. С. Раковски” № 13***
* ***„Бъдин” - гр. Видин, ул.”Княз Борис І” № 32***
* ***Културен клуб на пенсионера - гр. Видин, ул.”Княз Борис І” № 32***
* ***„Здравец” – гр. Видин, к-с ”Химик”, ул.”Искър” № 5***
* ***Дружество на инвалида – гр. Видин, ул.”Епископ Софроний” № 1***
* ***Съюз на слепите - гр. Видин, ул.”Епископ Софроний” № 1***
* ***„Щастливец” – гр. Дунавци***
* ***„Здравец” – с. Жеглица***
* ***„Здравец” – с. Градец***
* ***„Божур” – с. Синаговци***
* ***„Гомо” – с. Гомотарци***
* ***„Златна есен” – с. Майор Узуново***
* ***„Надежда” – с. Иново***
* ***„Надежда” – с. Генерал Мариново***